A heves együttlét egyik legkellemetlenebb emléke - hímvessző-fraktúra
Dr. Kubik András — 2017-06-25
Ritka, főleg fiatal korban előforduló urológiai kórkép a heves együttlét során bekövetkező pénisz megtöretéses sérülése. A férfiak nagy része elképzelhetetlennek tartja ezt a sérülést, azonban jó tudni, hogy a sokak által igencsak kedvelt és gyakran alkalmazott fordított tehenészlány póz felelős a legtöbb balesetért.
Gyakran találkozunk extrémebb kórelőzménnyel is betegeinknél, akik autó hátsó ülésen, kisebb helyeken vagy öltözőkben bekövetkezett aktusokat említenek. A vehemens, felül lévő partner saját tempóját és lendületét használva próbál örömet okozni, azonban egy rossz mozdulat és legféltettebb testrészed a gátnak ütközve jobb esetben meghajol és lepattan, rosszabb esetben viszont bekövetkezhet a pénisz megtöretéses sérülése.
Annak ellenére, hogy csont nincs benne, de a gáton megfeszülve meghajolhat és eltörhet. Az erős tunica albuginea, mely körbe veszi a barlangos és szivacsos testeket megrepedhet, ami hangos reccsenéssel, majd duzzanattal és iszonyú fájdalommal is járhat. Súlyosabb esetben a húgycső is sérülhet, ekkor a fájdalom és duzzanat mellett vérzés is megjelenhet, amely tiszta horrorrá változtathatja a legromantikusabb légyottokat is.
Minden gyanús esetben fontos a hímvessző-fraktúra centrumba való utalása, ahol a kórkép ellátásában jártassággal rendelkeznek és a késői szövődmények (merevedési zavar, húgycsőszűkület, hímvesszőgörbület) elkerülésének érdekében elengedhetetlen műtéti megoldást is el tudják végezni.
Címkék: férfiférfimagazinpénisztörésszexszexualitás
szakorvosjelölt Bővebben >>
Következő cikk Te dobozolsz, de ez a 3+1 szokás szabotálja a diétád!
Előző cikk Így hasznosítsd újra használt kávékapszuláidat